*7. napirendi pont*

Tisztelt Képviselő-testület!

Rábakecöl Község Önkormányzatának Képviselő-testülete 2015-ben megalkotta a szociális igazgatás és szociális ellátás helyi szabályozásáról szóló 2/2015.(II.27.) önkormányzati rendeletét. Az elmúlt időszakban a rendelet több esetben módosításra került, egyrészt a jogszabályi változások, másrészt a gyakorlati tapasztalatok figyelembevétele miatt. E rendelet szabályozza többek között a tűzifa természetbeni juttatására vonatkozó rendelkezéseket, amelynek alapján - a jelenlegi szabályozás szerint – tűzifa biztosítható annak a személynek, akinek a háztartásában az 1 főre jutó havi jövedelem nem haladja meg az öregségi nyugdíj mindenkori legkisebb összegének 300%-át, egyszemélyes háztartás esetén 350%-át, és a lakásban a fával fűtés biztosított.

Ezen rendelkezések miatt az elmúlt években több olyan szociálisan rászoruló személy kiesett ezen juttatásból, akiknek az 1 főre jutó jövedelme akár minimális mértékben meghaladta a rendeletben megállapított összeghatárt. A polgármesterrel és a képviselő-testülettel egyeztetve ezért mindenképpen indokolt az igénybevételt meghatározó jövedelmi összeghatár 50%-os mértékben történő megemelése mind az egyszemélyes háztartások, mind a több személyes háztartások esetében egyaránt, így az öregségi nyugdíj mindenkori legkisebb összegének 350%-ra, illetve egyszemélyes háztartás esetén 400%-ra történő emelésével. Ezáltal lehetővé válik, hogy a településen nehéz helyzetben lévő szociálisan rászorulók szélesebb körben vehessék igénybe ezen ellátási formát.

Rábakecöl, 2020. szeptember 28.

Dr. Gál László

 jegyző